Place : Thee Cafe ร้านน่ารักๆเปิดได้ไม่นานในซอยงามวงศ์วาน54 (ซอยคุณหญิงพหล)

เมนูหลากหลาย เป็นคาเฟ่ที่มีเครื่องดื่มให้เลือกเยอะ ทั้งร้อน เย็น ปั่น รวมถึงขนมและอาหาร

เรามาทานช่วงมื้อเที่ยงค่ะ ก็เลยได้ลองสั่งอาหารเค้าด้วย
และดีใจมากๆที่อาหารอร่อย! เราสั่งมาสองเมนู คือ ข้าวผัดเนื้อทอด , สปาเก็ตตี้เบค่อนผัดพริกแห้ง 

ขอแนะนำ ข้าวผัดเนื้อทอด ⭐️⭐️⭐️⭐️⭐️ อร่อยมาก
ถูกปากของคนชอบอาหารรสจัด เพราะเค้าผัดกับพริกขี้หนูสดๆแบบไม่ทุบ แต่ไม่จัดมากขนาดนั้น คนไม่ทานเผ็ดสามารถทานได้ แต่สปาเก็ตตี้เบค่อนผัดพริกแห้ง ค่อนข้างเผ็ดประมาณนึง ให้เบค่อนเยอะมาก จนคนขายถามว่าไม่ชอบเบค่อนหรอคะ ><
เครื่องดื่มก็ดีค่ะ เราสั่งคาราเมล แมคเคียโต้เย็น ก็ไม่หวานเกินไปเหมือนร้านอื่น โดยรวมคือชอบมาก ยิ่งเป็นคาเฟ่แบบสวนๆ วินเทจไม้ๆ เรายิ่งชอบ แถมมี wifi ให้มานั่งทำงานจิบกาแฟ ทานอาหาร แบบฮิปสเตอร์ได้อีกด้วย 